જંગલી લોકોની નિર્દયતા સામે, થોડું-ઘણું પણ રક્ષણ આપી શકે તેવા માણસને સુંઘી લેવાની પૂર્વજપ્રેરિત શક્તિ સ્ટર્નમાં મોજુદ હતી! સંકટ સમયે કયા સ્થળે આશ્રય મળી શકશે એ શોધી કાઢવા જેવી જ એ સહજવૃત્તિ હતી. અને આવનારા ભવિષ્યમાં ઓસ્કર શિન્ડલર પોતાનું રક્ષણ કરે તેવી શક્યતા સ્ટર્ન જોઈ શકતો હતો. પાર્ટીમાં કોઈ સ્ત્રીને કામુક ઈશારા કરતી જોયા પછી પુરુષ સાથેની તેની વાતચીત પર જે અસર પડે, એવી જ અસર શિન્ડલર સાથે સ્ટર્નની વાતચીત પર પણ પડી હતી. આ બાબતે શિન્ડલર કરતાં સ્ટર્ન વધારે સચેત હતો. બંને વચ્ચેના નાજુક સંબંધોને હાની ન પહોંચે એ માટે કોઈએ સ્પષ્ટ શબ્દોમાં કંઈ જ કહ્યું ન હતું.